Dobra inovacija nije luksuz, nego potreba da život učini lakšim
Mnoge izložene inovacije su odgovor na potrebe ljudi iz najsiromašnijih zemalja
Na izložbi inovacija u muzeju dizajna Smithsonian Cooper-Hewitt u New Yorku naočale se podesivom dioptrijom biće posebno dobro došle stanovnicima najsiromašnijih zemalja. Dioptriju koja će im omogućavati najbolji vid mogu sami podešavati. Svjetiljka koja svijetli na mulj, zmaj koji hvata energiju vjetra i šalje je na zemlju, naočale čiju dioptriju korisnik sam podešava.... samo su neki od eksponata izloženih u Nacionalnom muzeju dizajna Smithsonian Cooper-Hewitt u New Yorku. Izložba te vrste održava se svake tri godine, a osnovna tema ovogodišnje su “sitnice i krupnice” koje život čine - energija, komuniciranje, zdravlje.... Ellen Lupton, kustosica izložbe, kaže da su eksponati birani po tome koliko funkcionalno odgovaraju na izazove svakodnevnog življenja i ističe da su, po prvi put, izložene i inovacije izvan Sjedinjenih Američkih Država: Prikupljene su inovacije iz 42 zemlje. Mnoge su odgovor na potrebe ljudi iz najsiromašnijih zemalja u kojima je jedan od najvećih problema, primjera radi, svjetlo u večenjim satima. Sklopiva svjetiljka na sunčevu enrgiju, u obliku kišobrana, je jedan od odgvora na taj problem, vjeruje kustosica Lupton: Još jedna solucija je svjetiljka koja elektrolitičku energiju crpi iz gustog mulja, nabijenog u nevelike ćelije od bakra i cinka. Trajan, čvrst i jeftin građevinski materijal, proizvođen praktično na dohvat ruke, je takođe velika potreba širom svijeta. Kupolasti krov, napravljen kao izložbeni eksponat građen je po uzoru na prastaru tehniku zidanja. – objašnjava kustosica Lupton. U Nacionalnom parku Mapungubwe u Južnoj Africi takav tip cigli, uz prastaru tehniku gradnje, korišten je za gradnju kupolastih struktura, vrlo čvrstih stabilnih i bez ikakvih potpora. Troškovi gradnje na taj način vrlo su niski, što je itekako bitno za siromašne dijelove svijeta. A u mnogim od tih dijelova svijeta žene gube sate i sate pješačeći do izvora pitke vode, ili troše gomile granja, kojeg takođe treba skupiti, da bi prokuhale nečistu vodu. Solarni prečišćivač, inovacija iz Švedske, štedi i snagu, i vrijeme - ističe kustosica Lupton: Izložbeni eksponat je i inkubator za oboljele bebe, napravljen u cjelosti od dijelova motocikala i automobila, jednostav je i lako popravljiv i za one koji nisu nimalo vični medicinskoj tehnologiji. Na izložbi inovacija Smithsonian Cooper-Hewitt muzeja dizajna i inovacija naočale se podesivom dioptrijom biće posebno dobro došle stanovnicima najsiromašnijih zemalja. Dioptriju koja će im omogućavati najbolji vid mogu sami podešavati. Treba reći da nisu sve izložene inovacije usmjerene ka najsiromašnijim zemljama. Obnovljivi izvori energije potrebni su svima. Visoko leteći zmaj, sa malim turbinama na krajevima krila u kojima se skuplja energija vjetra i usmjerava prema zemlji je vrlo sofisticirana inovacija. Koliko će biti upotrebljiva i isplativa, pokazaće vrijeme. Sve u svemu, ističe kustosica izložbe Ellen Lupton, dobra inovacija nije luksuz, nego potreba da bi mnoge svakodnevne teškoće bile ublažene.